Pressemeddelelse

November 2011

Casper Elgaard kørte Peugeot 508 ’eren fyldt med BEUJOLAIS NOUVEAU fra Paris – KBH på én tank

**Der var dømt fransk stemning, da Casper Elgaard i en Peugeot 508 ved tusmørke torsdag aften rullede ind på et menneskefyldt Gråbrødre Torv, der ventede på de nye dråber fra BEUJOLAIS NOUVEAU. Ca. et halv døgn forinden havde han lagt Paris bag sig med en læsset bil fyldt med de netop frigivne flasker.**

Ægte fransk stemning

En smilende og frisk Casper Elgaard mødte et ivrigt ventende publikum. Og mens han blev hilst velkommen af bl.a. Københavns kultur og fritidsborgmester Pia Allerslev, blev der skænket vin til alle fremmødte. Traditionen tro fejres årets høst af BEAUJOLAIS NOUVEAU den tredje torsdag i november hvert år på Gråbrødre Torv, og også i år var der slået en festlig stemning op med franske musiktoner og 1001 glas af de nye druer.

Udover at Casper Elgaard er en anerkendt racerkører, kender vi ham også fra ”Kør Grønt Kampagnen”. Valget af Peugeot 508 til at det ærefulde hverv at bringe den første BEAUJOLAIS til Danmark var derfor heller ikke tilfældigt. 508 har en stærk miljøprofil og udover at køre langt på literen, består dens plastmaterialer af 25 % ”grønne materialer”, og dens gennemsnitlige CO2-udledning er på kun 130 g/km, hvilket er lavt for så stor en bil.

Miljøeffektiv bil med stil

Efter den lange tur i 508, havde Casper Elgaard følgende kommentarer til bilen:

*”Jeg må indrømme at jeg er meget skeptisk over for alle bilmærker generelt, men jeg er positivt overbevist efter at have kørt så lang en tur i Peugeot 508. Den er virkelig lækker. Især de tonede ruder op imod chromelisterne får den til at se eksklusiv ud, og komforten er helt i top. Normalt har jeg ondt i lænden efter lange ture, men jeg sad rigtig godt under hele turen, og føler mig helt frisk. Derudover er det fedt, at Peugeot har formået at konstruere en stor motor, der kan køre så lang på literen.”*